recursal/SuperWikiNEXT-32B huggingface dataset:
**வைஜயந்தி சாாி** (*Vyjayanthi Chari*; பிறப்பு:1958) ஓா் இந்திய-அமொிக்கன் ஆவாா். ரிவர்சைடில் உள்ள கலிபோர்னியா பல்கலைக்கழகத்தில் கணிதப் பேராசிரியராகப் பணியாற்றியவர். பிரதிநிதித்துவக் கோட்பாடு மற்றும் குவாண்டம் இயற்கணிதம் ஆகியவற்றில் தனது ஆராய்ச்சிக்காக அறியப்பட்டவர். 2015 இல் அமெரிக்க கணித சங்கத்தின் உறுப்பினராக தேர்ந்தெடுக்கப்பட்டார்.

சாரி, மும்பை பல்கலைக்கழகத்தில் இளங்கலை, முதுகலை மற்றும் முனைவர் பட்டம் பெற்றுள்ளாா். ராஜகோபாலன் பார்த்தசாரதி என்பவாின் மேற்பார்வயில் தனது முனைவர் ஆராய்ச்சியை மேற்கொண்டாா்.

தொழில் வாழ்க்கை
---------------

தனது முனைவர் படிப்பைத் தொடர்ந்து, மும்பையில் உள்ள டாட்டா அடிப்படை ஆராய்ச்சி நிறுவனத்தின் சக ஊழியரானார். 1991 இல், ரிவர்சைடிலுள்ள டுகலிபோர்னியா பல்கலைக்கழகத்தில் சேர்ந்தார். அங்கு இப்போது கணிதத்தின் புகழ்பெற்ற பேராசிரியராக உள்ளார். இவரது தொழில் வாழ்க்கையில், பல வருகை பதவிகளை பெற்றுள்ளார். *ஆண்ட்ரூ என் பிரஸ்லி* என்பவருடன் இணைந்து "*ஏ கைடு டூ குவாண்டம் குரூப்ஸ்*" என்ற புத்தகத்தை எழுதியுள்ளாா்.

2015 ஆம் ஆண்டில் அமெரிக்க கணிதவியல் சங்கத்தின் ஒரு உறுப்பினராக தேர்ந்தெடுக்கப்பட்டார். *பசிபிக் ஜர்னல் ஆஃப் மேத்ஸின் ஆசிரியராகவும்,* அல்ஜீப்ராஸ் மற்றும் ரெப்ரசன்டேசன்ஸ் ஆப் தியரி*யின் தலைமை ஆசிரியராகவும் உள்ளார்.*

மேற்கோள் நுால்கள்
-----------------

1. ↑  Birth year from ISNI authority control file, accessed 2018-11-26.
2. 1 2  *Faculty profile*, Department of Mathematics, University of California, Riverside, 2015-11-17 அன்று பார்க்கப்பட்டது.
3. ↑  *2016 Class of the Fellows of the AMS*, American Mathematical Society, 2015-11-17 அன்று பார்க்கப்பட்டது.
4. ↑  கணித மரபியல் திட்டத்தில் வைஜயந்தி சாரி
5. ↑  October 30, Iqbal Pittalwala on; 2015. "Mathematician Named Fellow of American Mathematical Society". *UCR Today* (ஆங்கிலம்). 2020-01-17 அன்று பார்க்கப்பட்டது.
6. ↑  Review of *A Guide to Quantum Groups* by Tomasz Brzeziński (1995), வார்ப்புரு:MR.
7. ↑  *2016 Class of the Fellows of the AMS*, American Mathematical Society, 2015-11-17 அன்று பார்க்கப்பட்டது More than one of `|accessdate=` மற்றும் `|access-date=` specified (உதவி).

வெளி இணைப்புகள்
---------------

* Google scholar profile
* வைஜயந்தி சாரி publications indexed by Google Scholar

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* United States
* நெதர்லாந்து

 |
| கல்விசார் | 
* DBLP
* Google Scholar
* MathSciNet
* Mathematics Genealogy Project
* ORCID
* zbMATH

 |
| மற்றவை | 
* IdRef

 |
**ஷாஜியா குஷ்க்** ( உருது: شازیہ خشک , சிந்தி : **شازيه خشڪ** ) (பிறப்பு செப்டம்பர் 1970 ஜாம்ஷோரோ ), ஒரு பாகிஸ்தானிய முன்னாள் நாட்டுப்புற பாடகி ஆவார்.  இவர் சிந்தி, பலூச்சி, சைராய்கி, உருது, காஷ்மீரி, பிராகுய் மற்றும் பஞ்சாபி மொழிகளில் பாடியுள்ளார்.

சுயசரிதை
--------

ஷாஜியா குஷ்க் ஜாம்ஷோரோவில் பிறந்தார். அவர் 1992 இல் தனது கணவரின் ஊக்கத்தின் பேரில் ஒரு நிகழ்ச்சியில் அறிமுகமானார், அவரைப் பற்றி ஷாஜியா கூறுகிறார், "என் கணவர் என்னை அடிக்கடி குரல் ராணி என்று அழைத்தார்". இவர் இரண்டு முக்கிய மொழிகளான சிந்தி மற்றும் பலூச்சியின் பாடகியாக உருவெடுத்தார். இவரது முதல் பாடல் *மாரா உதேதா பாக்கியாரா கடி ஆவோ நா மாரே தேஸ்* இவரது பெயரை நாடு முழுவதும் பிரபலப்படுத்தியது.

மரபு
----

ஷாஜியா குஷ்க் தனது தொழில் வாழ்க்கையில் 500 க்கும் மேற்பட்ட பாடல்களை பாடியுள்ளார். உலகம் முழுவதும் 45 நாடுகளில், தன் பாடல் நிகழ்ச்சிகளை நடத்தினார். அமெரிக்க துணைத் தூதரகம், கராச்சி ஷாஜியாவை 'நல்லெண்ணத் தூதராக' தேர்ந்தெடுத்தது. சிந்து பல்கலைக்கழகம், ஜாம்ஷோரோ அவருக்கு, 'சூஃபிசம் - நாட்டுப்புற இசை'க்கான கவுரவ பெல்லோஷிப்பை வழங்கியது. உஸ்பெகிஸ்தான் அரசிடம் இருந்து 'ஜனாதிபதி விருது' பெற்றார்

விருதுகள்
---------

* ஷாஜியா குஷ்க் சிந்து பல்கலைக்கழகத்தில் இருந்து சூஃபிசம் மற்றும் நாட்டுப்புற இசையில் கெளரவ பெல்லோஷிப்பைப் பெற்றார்.
* அவரது பாடலைப் பாராட்டி உஸ்பெகிஸ்தான் அரசு அவருக்கு ஜனாதிபதி விருது வழங்கியது.

இசைத்துறையில் வெளிநடப்பு
------------------------

2019 ஆம் ஆண்டில், ஷாஜியா குஷ்க் இசைத் துறையில் இருந்து பிரிந்து செல்ல முடிவு செய்ததாக அறிவித்தார். மேலும், இவர் தன் மீதி வாழ்நாள் முழுவதையும் இஸ்லாத்தின் சேவையில் செலவிடுவேன் என்று தெரிவித்துள்ளார்.

பாடல்கள்
--------

அவரது பிரபலமான பாடல்களில் சில:

* ரூபரோ-இ-யார்
* தேரா நாம் லியா
* லால் மேரி பாட் ரக்யோ
* நியானி நிமானி
* மேதா ரஞ்சனா
* மட உத்தா பாகியா கே அயோ நா மாரே தேஷ்
* ஏலே முஹிஞ்சா மாரோரா

சான்றுகள்
---------

1. ↑  "Singer Shazia Khushk calls it quits owing to 'religious obligations'". 3 October 2019.
2. 1 2  "Eighteen years later, singer Shazia Khushk still enthrals". *The Express Tribune* (ஆங்கிலம்). 2010-12-07. 2020-11-09 அன்று பார்க்கப்பட்டது.
3. ↑  "Eighteen years later, singer Shazia Khushk still enthrals". *The Express Tribune* (ஆங்கிலம்). 2010-12-07. 2020-11-09 அன்று பார்க்கப்பட்டது."Eighteen years later, singer Shazia Khushk still enthrals". *The Express Tribune*. 2010-12-07. Retrieved 2020-11-09.
4. ↑  "Singer Shazia Khushk calls it quits owing to 'religious obligations'". *The Express Tribune* (ஆங்கிலம்). 2019-10-03. 2020-11-09 அன்று பார்க்கப்பட்டது.
**ஷாவாலா தேஜா சிங் கோயில்** (**Shawala Teja Singh temple**), பாகிஸ்தான் நாட்டின் பஞ்சாப் மாகாணத்தில் உள்ள சியால்கோட் நகரத்திற்கு அருகே, தாரோவாலில் ஆயிரம் ஆண்டுகளுக்கு முன்னர் **சர்தார் தேஜா சிங்** என்பவரால் நிறுவி சிவபெருமானுக்கு அர்ப்பணிக்கப்பட்டது. இந்தியப் பிரிவினைக்குப் பின்னர், இக்கோயிலை பாகிஸ்தான் அரசு மூடியது. மூலவர் சிலை மற்றும் முக்கிய கோயில் அமைப்புகள் இசுலாமியர்களால் படிப்படியாக சேதப்படுத்தப்பட்டது. முக்கியமாக 1992-இல் இந்தியாவில் பாபர் மசூதி இடிப்பிற்குப் பின்னர், பாகிஸ்தான் இசுலாமியர்களால் இக்கோயில் பலத்த சேதப்படுத்தப்பட்டது. உள்ளூர் இந்து சமய மக்கள், பாகிஸ்தான் அரசிடம் கோயில் சீரமைத்து தர கோரிக்கை வைத்தனர். தேசமடைந்த இக்கோயிலை, லாகூரை தலைமையிடமாகக் கொண்ட ஸ்ரீ கங்காராம் அறக்கட்டளையினர் சீரமைத்து நிறுவினர். 72 ஆண்டுகள் கழித்து மீண்டும் சூலை 2019-இல் இக்கோயில் மூலவரை இந்து சமய மக்களின் வழிபாட்டிற்கு பாகிஸ்தான் பிரதமர் இம்ரான் கான் திறந்து வைத்தார்.

மேற்கோள்கள்
-----------

1. ↑  "Ancient Hindu temple in Pakistan's Sialkot reopens after 72 years". *The New Indian Express*.
2. 1 2  is a bastered relegionrenovation/articleshow/70064968.cms "Pakistan opens heritage temple to devotees; to undertake renovation - Times of India" Check `|url=` value (உதவி). *The Times of India*.
3. ↑  Mehdi, Abid (May 21, 2015). "Shawala Teja Singh temple needs preservation". *DAWN.COM*.
4. ↑  "பாகிஸ்தானில் 1000 வருட பழமையான இந்து கோவில் மீண்டும் திறப்பு". 2019-07-30 அன்று மூலம் பரணிடப்பட்டது. 2019-07-30 அன்று பார்க்கப்பட்டது.
**குற்றமே தண்டனை**  (Kuttrame Thandanai) என்பது 2016 ஆம் ஆண்டு வெளிவந்த தமிழ்த் திரைப்படமாகும். இப்படத்தின் இயக்குநர் மணிகண்டன். எம் ஆவார். இத்திரைப்படத்தில் விதார்த், ஐஸ்வர்யா ராஜேஷ் மற்றும் பலரும் நடித்துள்ளனர். இத்திரைப்படத்தை டான் புரடக்சன், டிரைபல் ஆர்ட் புரடக்சன்ஸ் ஆகிய நிறுவனங்கள் தயாரித்தன.

கதை
---

நாயகன் விதார்த்துக்கு கண் பார்வையில் சிக்கல். அவரது பார்வை வீச்சின் சுற்றளவு மிகவும் குறைவு. குழாய் வழியாகப் பார்ப்பதைப்போலதான் அவரால் பார்க்க முடியும். பக்கவாட்டுக் காட்சிகள் தெரியாது. படிப்படியாக அந்தப் பார்வைத் திறனும் மறைந்துவிடும், கண் மாற்று அறுவை சிகிச்சை செய்து கொள்வது மட்டுமே தீர்வாக இருக்கும் என்கிறார் மருத்துவர். இதற்கு அவரது வருமானத்துக்கு மீறிய பெரும் தொகை தேவைப்படுகிறது.

விதார்த் வசிக்கும் வீட்டின் எதிரில் கீழ்தளத்தில் வசிக்கிறார் ஐஸ்வர்யா. அவரது வீட்டுக்கு ரகுமானும் மற்றொரு இளைஞரும் அவ்வப் போது வந்து போகின்றனர். திடீரென ஒரு நாள் ஐஸ்வர்யா கொலை செய்யப்படுகிறார். அதன் பின்பு என்ன நடந்தது, கொலை செய்தது யார், இதற்கும் விதார்த்தின் கண் பிரச்சினை தீர்ந்ததா என்பதே கதை.

மேற்கோள்கள்
-----------

1. ↑  "Vidharth's crime and punishment after Kaadu!".
**ஷாபானோ பில்கிராமி** ( Shahbano Bilgrami) பாக்கித்தானைச் சேர்ந்த ஒரு எழுத்தாளரும், ஆசிரியரும், கவிஞரும் புத்தகம்/திரைப்பட விமர்சகரும் ஆவார்.

பாக்கித்தானின் இராவல்பிண்டியில் பிறந்தாலும், ஷாபானோ தனது ஆரம்பகால வாழ்க்கையை கனடாவின் கியூபெக்கில் உள்ள மொண்ட்ரியாலில் கழித்தார். இலக்கியத்தின் மீதான இவரது ஆர்வத்தின் காரணமாக, உயர்நிலைப் பள்ளி முழுவதும் கட்டுரை மற்றும் படைப்பாற்றல்-எழுத்து போட்டிகளில் பல்வேறு பரிசுகள் இவருக்கு வழங்கப்பட்டன. 1991 ஆம் ஆண்டில்,இவரும் இவரது குடும்பத்தினரும் தங்களது சொந்த நாட்டிற்கு திரும்பிச் சென்றனர். அங்கு இவர் தனது கல்வியை முடித்தார். பின்னர் லண்டன் கிங்ஸ் கல்லூரியில் ஆங்கிலத்தில் இளங்கலை இளநிலைப் பட்டம் மற்றும் இருபதாம் நூற்றாண்டு இலக்கியத்தில் முதுகலைப் பட்டம் பெற லண்டன் பல்கலைக்கழகத்திற்குச் சென்றார். 2002 முதல் தனது கணவர் மற்றும் இரண்டு மகள்களுடன் மேற்கு வர்ஜீனியாவின் மோர்கன்டவுனில் வசித்து வருகிறார்.

ஆக்ஸ்போர்டு பல்கலைக்கழக அச்சகத்தின் கராச்சி கிளையில் எட்டு ஆண்டுகள் பணியாற்றிய போது, இவர் கல்விப் பிரிவின் ஆசிரியராகவும் எழுத்தாளராகவும் இருந்தார். அங்கு பணிபுரியும் போது, குழந்தைகளை இலக்காகக் கொண்ட பல பாடப்புத்தகங்களை எழுதி பங்களித்தார்.

1997 இல், ஆக்ஸ்போர்டு பல்கலைக்கழக அச்சகத்தால் இவரது கவிதைகள் *ஆன் ஆந்தாலஜியில்* வெளியிடப்பட்டது.A book review by Shahbano Bilgrami இது பாக்கித்தான் வம்சாவளி கவிஞர்களால் எழுதப்பட்ட கவிதைகளின் தொகுப்பு. *கனவுகள் இல்லாமல்*, ஷாபானோவின் முதல் முழு நீள புதினம், மான் ஆசிய இலக்கியப் பரிசு 2007க்கான நீண்ட பட்டியலில் இடம் பெற்றுள்ளது.

சான்றுகள்
---------

1. ↑   Man Asia Literary Prize Biography]
2. ↑  "2007 Man Asian Literary Prize". *www.manasianliteraryprize.org*. 14 August 2007 அன்று மூலம் பரணிடப்பட்டது. 14 January 2022 அன்று பார்க்கப்பட்டது.
கோதுமை
வாற்கோதுமை
**குறுவை பயிர்கள்** அல்லது **ராபி பயிர்கள்** (**Rabi crops** அல்லது **Rabi harvest**) என்பது தெற்காசியாவில் குளிர் காலத்தில் துவங்கி இலையுதிர் காலத்தில் அறுவடை செய்யப்படும் பயிர்களைக் குறிப்பிடுவது ஆகும். இந்தியத் துணைக்கண்டத்தில் இந்த பயிர் பருவத்தைக் குறிப்பிடும் *ராபி* என்னும் சொல் அரபி மொழியில்இருந்து வந்தது. ராபி என்றால் அரபு மொழியில் "இளவேனிற்காலம்" என்பதாகும். இந்தச் சொல் இந்திய துணைக்கண்டத்தில் பயன்படுத்தப்படுகிறது, இது ("குளிர்கால பயிர்" என்றும் அழைக்கப்படுகிறது).

பருவ மழைகள் முடிந்தவுடன், குறுவைப் பயிர்கள் நவம்பர் மாத நடுவில் விதைக்கப்படுகின்றன, ஏப்ரல் / மே மாதத்தில் அறுவடை செய்யப்படுகின்றன. இந்தப் பயிர்கள் மழையில் ஊறிய தரையில் அல்லது நீர்ப்பாசனம் மூலம் வளர்க்கப்படுகின்றன. குளிர்காலத்தில் பெய்யும் கனமழை குறுவைப் பயிர்களை அழித்துவிடும் ஆனால் அது சம்பா பயிர்களுக்கு நல்லது. 

இந்தியாவின் பிரதான குறுவை பயிர் கோதுமையைத், தொடர்ந்து வாற்கோதுமை, கடுகு, எள், பட்டாணி போன்றவை ஆகும்.

குறுவை, சம்பா ஆகிய இரு பருவங்களிலும் பல பயிர்கள் பயிரிடப்படுகின்றன. இந்தியாவில் உற்பத்தி செய்யப்படும் விவசாய பயிர்களானது இந்த இரண்டு பருவ காலங்களில் விளைவிக்கப்படுபவையே மிகுதியானவை.

பொதுவான குறுவை காலப் பயிர்கள்
-----------------------------

தானியங்கள்
* கோதுமை
* காடைக்கண்ணி
* வாற்கோதுமை

விதைத் தாவரங்கள்
* குதிரை மசால்
* ஆளி
* எள்
* சீரகம்
* கொத்தமல்லி
* பெருஞ்சீரகம்
* வெந்தயம்

காய்கறிகள்
* பட்டாணி
* கொண்டைக் கடலை
* வெங்காயம்
* தக்காளி
* உருளைக் கிழங்கு

மேலும் காண்க
------------

* சம்பா சாகுபடி
* பங்குனிப் பட்டம்

மேற்கோள்கள்
-----------

1. ↑  Balfour, Edward (1885). *The Cyclopaedia of India and of Eastern and Southern Asia* (3 ). London: Bernard Quaritch. பக். 331. .
2. ↑  "Sowing time of Rabi & Kharif crop | agropedia". 2013-01-05 அன்று மூலம் பரணிடப்பட்டது. 2017-10-09 அன்று பார்க்கப்பட்டது.

வெளி இணைப்புகள்
---------------

* E2kB Farming - Rabi, Kharif and Zayad Crops - Animal Husbandry - Fishery
* Location பரணிடப்பட்டது 2012-02-23 at the வந்தவழி இயந்திரம்
* India: 2003/04 Rabi Crop Assessment பரணிடப்பட்டது 2007-06-10 at the வந்தவழி இயந்திரம், US Department of Agriculture
* Pakistan Agriculture Information
*
காயா பழமா விளையாட்டு இரு வகையில் விளையாடப்படுகிறது.

சேர்த்தாளியா?
-------------

அழுது அடம் பிடிக்கும் குழந்தையிடம் தாய் காயா பழமா என்று கேட்டு, பழம் என்று சொல்ல வைத்து அழுகையை நிறுத்துவாள். சிறுவர் சிறுமியர் பகைமை கொள்பவரிடம் இவ்வாறு கேட்டு நண்பராக்கிக் கொள்வர்.

ஆள்காட்டி விரலை நடுவிரலால் பின்புறமாக வளைத்து இடைவெளி உண்டாகுமாறு செய்து காட்டிக் 'காயா, பழமா' என்பர்.  

பழம் என்றால் இடைவெளி இல்லாமல் இரண்டு விரல்களையும் அமுக்க வேண்டும்.  

காய் என்றால் இடைவெளிக்குள்ளே கையை விட்டு இரு விரல்களையும் பிளந்துவிட வேண்டும்.  

பழம் செயது காட்டினால் சேர்த்தாளி என்பது பொருள்.  

காய் செய்து காட்டினால் சேர்த்தாளி இல்லை என்பது பொருள்

காட்டும் முறை
* பழம்பழம்
* காய்காய்

நீச்சல் விளையாட்டில் தொடுபவரைத் தெரிவு செய்தல்
----------------------------------------------

**காயா பழமா** பிற விளையாட்டுகளில் பட்டவரைத் தேர்ந்தெடுக்க உதவும் ஒருவகை விளையாட்டு. பொதுவாக நீச்சல் விளையாட்டுகளில் நீந்தித் தொட இது பயன்படும்.

ஒவ்வொருவரும் தண்ணீரைச் சுண்டவேண்டும். சுண்டும்போது ஒலி கேட்டால் பழம். கேட்காவிட்டால் காய். காயானவர் பலர் இருந்தால் மீண்டும் சுண்டுவர். ஒருவர் மிஞ்ச ஏனையோர் அனைவரும் பழமாகும்வரையில் நீரைச் சுண்டவேண்டும்.

மேலும் பார்க்க
--------------

* தமிழர் விளையாட்டுகள் (அண்மைய காலம்)

கருவிநூல்
---------

* இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980
**குறைந்தபட்ச ஆதரவு விலை** (**Minimum support price**) என்பது விவசாயிகளிடமிருந்து நேரடியாக வாங்கும் போது விவசாய விளைப்பொருட்களுக்கு இந்திய அரசு நிர்ணயித்த விலையை கொடுத்து வாங்க வேண்டும் என்பது ஆகும். இந்த விலையானது திறந்த சந்தையில் விவசாய விளைப்பொருட்கள் குறைந்த விலையில் இருந்தால் குறைந்தபட்ச ஆதரவு விலையால் விவசாயிகள் பெரும் இழப்புகளிலிருந்து பாதுகாக்கும்.  23 பொருட்களுக்கான விலையை இந்திய அரசு ஆண்டுக்கு இரண்டு முறை நிர்ணயித்து வருகிறது.

குறைந்தபட்ச ஆதரவு விலையின் கீழ் பொருட்கள்
-----------------------------------------

மொத்தம் 23 பொருட்கள் MSP பொறிமுறையால் மூடப்பட்டுள்ளன: 

* தானியங்கள்:

1. நெல்
2. கோதுமை
3. சோளம்
4. சோளப் பயிர் வகை
5. முத்து தினை
6. பார்லி
7. ராகி

* பருப்பு வகைகள்:

1. கடலை
2. துர் பருப்பு வகை
3. பயறு வகைகள்
4. உளுந்து
5. பருப்பு

* எண்ணெய் வித்துக்கள்:

1. நிலக்கடலை
2. ராபீசீட்-கடுகு
3. சோயாபீன்
4. எள்ளு
5. சூரியகாந்தி
6. குங்குமப்பூ
7. நைஜர்சீட்

* வணிக பயிர்கள்:

1. கோப்ரா
2. கரும்பு
3. பருத்தி
4. மூலச் சணல்

விவசாயிகள் கோரிக்கை
-------------------

சந்தையில் விவசாய பொருட்களுக்கான விலைகள் வீழ்ச்சியடையும் போது குறைந்தபட்ச ஆதரவு விலை விகிதத்தை அதிகரிக்க விவசாயிகள் அரசாங்கத்திற்கு தொடர்ந்து கோரிக்கை வைக்கிறார்கள்.

மேற்கோள்கள்
-----------

1. ↑  Budget 2018 on Agriculture: Can new MSP prop up rural economy? - Livemint
2. 1 2  "CACP". *cacp.dacnet.nic.in*. Commission for Agricultural Costs and Prices. 24 September 2020 அன்று பார்க்கப்பட்டது.
3. ↑  Budget 2018: Focus on MSP ideal for tackling farm distress - The Economic Times
4. ↑  Agriculture
**காயத்ரி தேவி** என்ற **காயத்ரி யாதவ்** (பிறப்பு 1964) பீகாரைச் சேர்ந்த பாரதிய ஜனதா கட்சியின் உறுப்பினர் ஆவார். இவர் 2015-ல் பீகார் சட்டமன்றத் தேர்தலில் பரிகார் சட்டமன்றத் தொகுதியில் போட்டியிட்டு வெற்றி பெற்றார்.

ஆரம்ப வாழ்க்கை மற்றும் கல்வி
----------------------------

தேவி பீகார் மாநிலத்தில் உள்ள முசாபர்பூர் மாவட்டத்தில் உள்ள கொய்லி பிரான் என்ற கிராமத்தில் பிறந்தார். இவர் 9ஆம் வகுப்பு வரை கல்வி பயின்றுள்ளார்.

வாழ்க்கை
--------

தேவி பாஜக முன்னாள் சட்டமன்ற உறுப்பினர் இராம் நரேசு பிரசாத் யாதவின் மனைவி ஆவார். இவரது கணவர் இராம் நரேசு யாதவ், சீதாமரி ஆட்சியர் அலுவலகத்தில் துப்பாக்கிச் சூடு நடத்திய வழக்கில் சிறையில் உள்ளார்.

அரசியல்
-------

1990ல் தேவி அரசியலில் சேர்ந்தார். சீதாமரி பாஜக பெண் பிரிவில் பல்வேறு பதவிகளை வகித்துள்ளார். 2015ஆம் ஆண்டு நடைபெற்ற பீகார் சட்டசபைத் தேர்தலில் பரிகார் சட்டமன்றத் தொகுதியில் பாஜக வேட்பாளராகப் போட்டியிட்டார். இவர் தனது நெருங்கிய போட்டியாளரான இராச்டிரிய ஜனதா தள ராம்சந்திர பூர்வேவை தோற்கடித்தார்.

மேற்கோள்கள்
-----------

1. ↑   வார்ப்புரு:Bare URL PDF
2. ↑  Staff, PatnaDaily. "BJP, RJD Female Legislators get into Cat Fight in Bihar Assembly - PatnaDaily". *patnadaily.com*. 14 January 2017 அன்று பார்க்கப்பட்டது.
3. ↑  "Speaker calls all-party meet for smooth conduct of Assembly". *intoday.in*. 14 January 2017 அன்று பார்க்கப்பட்டது.
4. 1 2   (PDF). 2019-06-11. 2019-06-11 அன்று மூலம் (PDF) பரணிடப்பட்டது. 2019-06-11 அன்று பார்க்கப்பட்டது. Missing or empty `|title=` (உதவி)
5. ↑  "In Sitamarhi, familiar caste call resonates". *www.telegraphindia.com* (ஆங்கிலம்). 2019-06-11 அன்று பார்க்கப்பட்டது.
6. ↑  "Court awards 10 year jail to BJP MLA, two former MPs in case related to Sitamarhi attack". *The Economic Times*. 2015-06-04. .
**நீதித் தலைவர்கள்** (பழய வழக்கு: *நியாயாதிபதிகள்*) என்பவர்கள் விவிலியத்தின் படி துவக்க காலத்தில் இஸ்ரயேலருக்கு நீதியரசர்களாகவும் வலிமைமிகு வீரர்களாகவும் வாழ்ந்து இஸ்ரயேல் மக்களை எதிரிகளின்கையினின்று காத்தவர்கள் ஆவர்.

யோசுவாவின் தலைமையின் கீழ் இஸ்ரயேலர் கானான் நாட்டைக் கைப்பற்றியதற்கும் அவர்களிடையே முடியாட்சி தொடங்கியதற்கும் இடைப்பட்ட காலத்தில் இவர்கள் இஸ்ரயேலருக்கு தலைவராக இருந்தனர். இவ்விடைப்பட்ட காலத்தில் அரசு ஏதும் இருக்கவில்லை. தேவை ஏற்படும்போது இவர்கள் போரிலும், பிற வழக்குகளிலும் தலைமை தாங்கினர். இவர்களுள் பெரும்பாலோர் வலிமை மிகு வீரர்களாகவும் படைத்தலைவர்களாகவும் ஆளுநர்களாகவும் இருந்தனர்.

விவிலியத்தில் பெயர் குறிக்கப்பட்டுள்ள நீதித்தலைவர்கள்
-----------------------------------------------------

நீதித் தலைவர்கள் நூலில் குறிக்கப்பட்டுள்ளவர்கள்:

* ஒத்னியேல் 3:7-11
* ஏகூது 3:12-30
* சம்கார் 3:31
* தெபோரா 4:1-5:32
* கிதியோன் 6:1-8:35
* அபிமெலக்கு 9:1-57
* தோலா 10:1-2
* யாயிர் 10:3-16
* இப்தாகு 10:17-12:7
* இப்சான் 12:8-10
* ஏலோன் 12:11-12
* அப்தோன் 12:13-15
* சிம்சோன் 13:1-16:31

1 சாமுவேல் நூலில் குறிக்கப்பட்டுள்ளவர்கள்:

* ஏலி
* சாமுவேல்
* யோவேல் மற்றும் அபியா (சாமுவேலின் புதல்வர்கள்)

சாமுவேலின் புதல்வர்கள் புதல்வர்கள் பொருளாசகைகு உட்பட்டு கையூட்டு வாங்கி, நீதியை வழங்கவில்லை. இதனால் வெறுப்படைந்த இஸ்ரயேலின் பெரியோர் ஒன்று கூடி சாமுவேலிடம் வேற்றினங்களிடையே இருப்பது போன்று ஓர் அரசனை நியமிக்க வேண்டினர்.

மேற்கோள்கள்
-----------

1. ↑  நீதித்தலைவர்கள் - முனைவர் பேரருள்திரு அ. ஸ்டீபன்
2. ↑  Kitchen, Kenneth A. (2003), *On the Reliability of the Old Testament* (Grand Rapids, Michigan. William B. Eerdmans Publishing Company)(ISBN 0-8028-4960-1)
கி. பி. 19ம் நூற்றாண்டில் வேதநாயகம் பிள்ளை அவர்களால் இயற்றப்பட்டது நீதி நூல் ஆகும். ஐரோப்பியர் காலத்தில் மேலைநாட்டுத் தாக்கம் அதிகாpத்த போது, தமிழ் மக்களைப் பண்பாட்டுச் சிதைவிலிருந்து காக்கவும் நெறிப்படுத்தவும் நீதிக் கருத்துக்கள் உள்ளடங்கிய இந்நூலை இயற்றினார். செறிவான நீதிக்கருத்துக்களை உள்ளடக்கிய இந்நூல் நாற்பத்தைந்து அதிகாரமும் நானூறு செய்யுட்களையும் கொண்டு 1859-ல் வெளியானது. பின்னர் 1860-ல் வெளியானப் பதிப்பில் மேலும் இருநூறு பாடல்களுடன் வெளிவந்தது.

இந்நூல் மனிதனது வாழ்வியலை மூன்று கோணங்களில் கண்டு அதற்கு ஏற்ற வாழ்வியல் கருத்துக்களை இயம்புகின்றது. தனிமனிதன், குடும்பம், சமுதாயம் என்ற மூன்று கோணங்களில் அறங்கள் சொல்லப்பட்டாலும், சமுதாயம் பற்றிய சிந்தனையே அதிகம் காணப்படுகின்றது.

எச்செயலையும் செய்வதற்கு பழக்கம் தேவை. பழக்கம் இல்லாமல் எதனையும் எளிதில் செய்ய இயலாது. அறம் செய்வதற்கும் பழக்கம் அவசியம். அவ்வாறில்லாது இறக்கின்ற காலத்தில் அக்குணம் வாய்க்காது என்பதை,

"எத்தொழிலு முற்பழக்க மின்றியெய்தா

தறமென்னு மிணையொன் றில்லா

அத்தொழின்முற் பழக்கமின்றிச் சாங்காலத்

தமையுமோ ……………………………." (பா. எ )

என்ற வாpகளில் விளக்குகின்றார் ஆசிhpயர்.
சுவிட்சர்லாந்து, ஜெனீவாவில் உள்ள சீர்திருத்தத்திற்கான பன்னாட்டு நினைவுச்சின்னத்தின் மையத்தில் வில்லியம் பாரேல், ஜான் கால்வின், தியோடர் பெசா, ஜான் நாக்சு ஆகியோரின் சிலைகள். சீர்திருத்த பாரம்பரியத்தை வளர்க்க உதவிய மிகவும் செல்வாக்குமிக்க இறையியலாளர்களில் முதன்மையானவர்களாக இவர்கள் விளங்கினர்.
**கால்வினிசம்** (*Calvinism*) என்பது **சீர்திருத்தப்பட்ட பாரம்பரியம்**, **சீர்திருத்தப்பட்ட கிறித்துவம்** அல்லது சீர்திருத்த நம்பிக்கை எனவும் அழைக்கப்படுகிறது. இது ஜான் கால்வின் மற்றும் ஏனைய சீர்திருத்தவாத இறையியலாளர்களினால் முன்வைக்கப்பட்ட கிறித்தவ நடைமுறையின் இறையியல் மரபு மற்றும் வடிவங்களைப் பின்பற்றும் சீர்திருத்தத் திருச்சபையின் ஒரு முக்கிய பிரிவு ஆகும். இது கடவுளின் இறையாண்மையையும் விவிலியத்தின் அதிகாரத்தையும் வலியுறுத்துகிறது.

16 ஆம் நூற்றாண்டில் கால்வினிசவாதிகள் உரோமன்-கத்தோலிக்கத் திருச்சபையில் இருந்து விலகினர். நற்கருணை, நற்செய்தி கோட்பாடுகள் மற்றும் விசுவாசிகளுக்கான கடவுளுடைய சட்டத்தைப் பயன்படுத்துதல் ஆகியவற்றில், கிறித்துவின் உண்மையான இருப்பை லூத்தரல்களிடமிருந்து கால்வினிசம் வேறுபடுத்துகிறது. வெஸ்ட்மின்ஸ்டர் மற்றும் இரண்டாம் ஹெல்வெடிக் கம்யூனிஸ்டுகளில் பிரகடனப்படுத்தியபடி, விவிலியத்தை புரிந்து கொள்ள கடினமாக உள்ள பகுதிகள் விவிலிய விடயத்தில் வெளிப்படையாகக் கூறும் மற்ற பத்தியின் வெளிச்சத்தில் ஆராயப்படுவதால், விவிலியத்தை புரிந்துகொள்வதே அடிப்படைக் கொள்கையாகும். கால்வினவாதம் என்பது தவறாக வழிநடத்துதல் என்ற பொருள்படும், ஏனெனில் இது குறிப்பிடும் சமய பார்வை எப்போதும் வேறுபட்டது, இந்த இயக்கம் முதன்முதலில் லூத்தரன் என்பவரால் கால்வினீஷியம் என்று அழைக்கப்பட்டது, அதை எதிர்த்தவர்களிதனை பாரம்பரியத்தில் சீர்திருத்தம் என்னும் வார்த்தையை பயன்படுத்த விரும்பினர்.

மேற்கோள்கள்
-----------

1. ↑  Schaff, Philip. "Protestantism". *New Schaff-Herzog Encyclopedia of Religious Knowledge*. **IX**. பக். 297–299. .
2. ↑  Muller, Richard A. (2006). *Dictionary of Latin and Greek Theological Terms: Drawn Principally from Protestant Scholastic Theology* (1st ). Baker Book House. பக். 320–321. பன்னாட்டுத் தரப்புத்தக எண்:978-0801020643.
3. ↑  Hill, Graham. "Augustine's Influence on Calvin, Luther, and Zwingli". *The Global Church Project*. 17 ஆகஸ்ட் 2020 அன்று மூலம் பரணிடப்பட்டது. 3 December 2019 அன்று பார்க்கப்பட்டது.

வெளி இணைப்புகள்
---------------

* 

* Calvinism - *In Our Time* பி.பி.சி.யில். (listen now)
* "Five Points of Calvinism" by Robert Lewis Dabney.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| தேசிய | 
* France
* BnF data
* ஜெர்மனி
* Israel
* United States
* Latvia
* யப்பான்
* செக் குடியரசு
	+ 2

 |
| மற்றவை | 
* Historical Dictionary of Switzerland
* NARA

 |
தொல்காப்பியர்
-------------

காமம் சான்ற கடைக்கோட் காலை  

ஏமம் சான்ற மக்களொடு துவன்றி  

அறம் புரி சுற்றமொடு கிழவனும் கிழத்தியும்  

சிறந்தது பயிற்றல் இறந்ததன் பயனே. (தொல்காப்பியம் கற்பியல் 51)

### விளக்கம்

#### இறந்து வாழ்பவர்

காம வாழ்க்கை நிறைவுற்ற வாழ்க்கையின் கடைசிக் காலத்தில் பாதுகாவலாக இருக்கும் மக்களோடு பின்னிப் பிணைந்து சுற்றத்தாரும் சேர்ந்திருக்கும் வாழ்க்கையை அமைத்துக்கொண்டு அகவை முதிர்ந்த மனைக் கிழவனும் மனைக் கிழத்தியும் இப்படித்தான் வாழவேண்டும் என்று அனைவருக்கும் பயிற்றுவிக்கும் பாங்கோடு உலகியலோடு ஒன்றாமல் விலகியிருந்து வாழ்வதுதான் 'இறந்ததன் பயன்' என்கிறார் தொல்காப்பியர்.

திருவள்ளுவர்
------------

### இறைநிலை

திருவள்ளுவர் முதல் நான்கு அதிகாரங்களில் இறைநிலையைக் காட்டுகிறார். 

##### இறை - முதல் அதிகாரம்

நமக்குள் பகவாகவும், நமக்கு வெளியில் ஆதியாகவும் இறைவன் இருக்கிறான். அவன் நமக்குள் அறிவு, மலரும் மனம், ஆசை முதலானவையாக இருக்கிறான். பிறர் அறிவு, பிறர் மனம், பிறர் ஆசை முதலானவையாக ஒருவனுக்கு வெளியிலும் இருக்கிறான். நம் அனைவரின் அறிவு, மனம், ஆசை முதலானவற்றை யெல்லாம் கடந்தவனாகவும் இருக்கிறான்.

##### வான் - இரண்டாம் அதிகாரம்

உலகில் உயினம் வாழ உதவும் மழையாக இருக்கிறான்.

##### நீத்தார்

* திருவள்ளுவர் நீத்தாரை ஒழுக்கத்து நீத்தார், இறந்தார், நிறைமொழி மாந்தர், அந்தணர் என்றெல்லாம் குறிப்பிடுகிறார்.
* இறந்தார் என்பதற்குத் தொல்காப்பியர் வழி நின்றால் பொருள் தெளிவாக விளங்கும்.
* ஒழுக்கத்து நீத்தார் என்பதற்கு இல்லற ஒழுக்கத்தில் இருந்துகொண்டே நீத்தார் என்று தொல்காப்பிய வழியிலேயே பொருள் காண்போமானால் முரண்பாடு இல்லாமல் முடிவதை உணரமுடியும்.
* உரன் என்னும் தோட்டியான் ஓர் ஐந்தும் காப்பான் என்பதற்குக் கணியன் பூங்குன்றனார் விளக்கத்தை ஒப்பிட்டுப் பார்த்தால் விளக்கம் தெளிவாகும்.

##### அறம்

மக்களின் கூட்டு வாழ்க்கைக்கு உதவும் அறநெறியாக இருக்கிறான்.

கணியன் பூங்குன்றனார்
--------------------

'உரம் சாச் செய்யார் உயர்தவம்' (நற்றிணை 226)

ஒருவன் தன் உடலிலும் உள்ளத்திலும் உள்ள தெம்பாகிய உரத்தைச் சாகடிக்காமல் செய்யும் தவமே உயர்தவம் என்கிறார் கணியன் பூங்குன்றனார்.

| **இறைவன், வள்ளுவர் பார்வை** |  |
| --- | --- |
| இறைவன், அகப்பார்வை | ஆதிபகவன் | வாலறிவன் | மலர்மிசை ஏகினான் | வேண்டுதல் வேண்டாமை இலான் | பொறிவாயில் ஐந்து அவித்தான் | தனக்கு உவமை இல்லாதான் | அறவாழி அந்தணன் | எண்குணத்தான் | இறை வணக்கம் | நீத்தார் | தெய்வம் | ஊழ் * பா
* உ
* தொ
 |
**கக்கூஸ்** (About this soundஒலிப்பு (உதவி·தகவல்)) (*Kakoos*) ஒரு தமிழ் ஆவணத் திரைப்படம். மதுரையைச் சேர்ந்த சமூக-அரசியல் செயற்பாட்டாளரான திவ்ய பாரதி இந்த ஆவணப்படத்தை இயக்கியுள்ளார். இது மனித மலத்தைக் கையால் அள்ளும் துப்புரவுத் தொழிலாளர்களின் வாழ்க்கை அவலத்தை விளக்குகிறது. மனிதக் கழிவுகளை மனிதர்களே அகற்றும் நிலைக்குக் காரணமாக உள்ள சாதி அரசியல், சமூக அவலங்கள், சுரண்டல்கள், தீண்டாமைக் கொடுமைகள் போன்றவற்றை பாதிக்கப்பட்ட மக்களின் வாக்குமூலங்கள் மற்றும் உண்மைக் காட்சிகள் மூலமாக இப்படத்தில் பதிவுசெய்யப்பட்டுள்ளது.

தடை
---

ஊடகங்கள், தொழிலாளர் அமைப்புகள், சமூகவலை தளங்கள் என பலதரப்பிலிருந்தும் இந்த ஆவணப்படம் பாராட்டைப் பெற்றுள்ளது. இருப்பினும் சட்ட ஒழுங்குச் சிக்கல் எழுமெனக் கருதி சில ஊர்களில் இதனைத் திரையிடத் தமிழ்நாடு காவற்துறையால் அனுமதி மறுக்கப்படுகிறது. இத்தடையையும் தாண்டி சில அமைப்புகளால் இந்த ஆவணப்படம் திரையிடப்படுகிறது.

மேற்கோள்கள்
-----------

1. ↑  "மாற்றம் வீச கோரும் 'கக்கூஸ்' முன்னோட்டம்". *தி இந்து (தமிழ்)*. 21 நவம்பர் 2005.. பார்த்த நாள்: 28 பிப்பிரவரி 2017.
2. ↑  "கக்கூஸ்: தமிழ் ஆவணப்பட உலகின் 'கல்ட்' ஆக்கம்!". *tamil.yourstory.com*. 27 பிப்பிரவரி 2017.. பார்த்த நாள்: 28 பிப்பிரவரி 2017.
3. ↑  தடைகளை உடைத்து திரையிடுவோம்: ‘கக்கூஸ்’ ஆவணப்பட பெண் இயக்குநர் உறுதி, தி இந்து (தமிழ்), மார்ச் 6, 2017.
4. ↑  கக்கூஸ் படத்தை திரையிட காவல்துறை தடை, தொழிலாளர் கூடம், நாள்: மார்ச் 22, 2017.

வெளியிணைப்புகள்
---------------

* மலக்குழியில் மாய்ந்த மனிதர்களின் வாழ்க்கையை பின் தொடரும் ஆவணப்பட இயக்குநர், செயற்பாட்டாளர் திவ்யபாரதியுடன் உரையாடல் பரணிடப்பட்டது 2016-06-15 at the வந்தவழி இயந்திரம்
தமிழில் மொழி இலக்கணமானது எழுத்திலக்கணம், சொல்லிலக்கணம் என்னும் இரு பாகுபாடுகளில் சொல்லப்படுகிறது. தமிழில் வாழ்வியல் கருத்துகளைக் கூறும் பொருள்-இலக்கணம் என்னும் பகுதியும் உண்டு. இது பிற மொழிகளில் வரையறுக்கப்படாத ஒருவகை இலக்கணம். இதில் அகம், புறம் என்னும் பாகுபாடுகளும், அகத்தில் களவு, கற்பு, என்னும் பாகுபாடுகளும் உள்ளன. இவை வாழ்வியல் பாகுபாடுகள். இன்றுள்ள நூல்களில் காலத்தால் மிகவும் பழமையான தொல்காப்பியம் இவற்றை விளக்குகிறது.மேலும்,

* மனவெழுச்சிகளைக் கூறும் மெய்ப்பாடு
* உயிரினத்தை ஓரறிவு, ஈரறிவு என்றெல்லாம் பாகுபடுத்தும் செடியியல், உயிரியல் பாகுபாடுகள்

முதலானவை உள்ளன. அன்றியும் இலக்கியங்களில் காணப்படும்

* உவம-இயல்
* செய்யுள்-இயல்

என்னும் பாகுபாடுகளும் உள்ளன.பொருள் இலக்கணப் பகுதியில் வரும் நால்வகைக் குலப்பாகுபாடும், இறுதியில் இணைக்கப்பட்டுள்ள உத்தி முதலான பாகுபாடுகளும் இடைச்செருகல்கள் என அறிஞர்கள் கருதுகின்றனர். 

தொல்காப்பியத்தில் காணப்படும் **பொருள் இலக்கணத் தொடர்கள்** இங்குத் தொகுக்கப்பட்டு விளக்கங்கள் அந்த நூலை அடியொற்றித் தரப்படுகின்றன. பொருள் இலக்கணம் கூறும் இறையனார் களவியல், [[புறப்பொருள் வெண்பாமாலை)), நம்பியகப்பொருள் ஆகிய நூல்களில் கூறப்படும் தொடர்கள் இங்கு எடுத்துக்கொள்ளப்படவில்லை.

புறத்திணை
---------

* உடனிலை
* எட்டி
* காவிதி
* மாராயம்

அகத்திணை
--------

* இறைச்சிப் பொருள்
* களவு
* கற்பு

அடிக்குறிப்பு
-------------

1. ↑  Prof. S. Ilakkuvnar, Tolkappiyam in English with critical sties, 1963, page 23
2. ↑  analogue
**ஷாஸ்னீன் அரேத்னா**, அவரது, தனித்துவமான குரலுக்காக அறியப்பட்ட ஒரு பின்னணிப் பாடகியும் இசையமைப்பாளரும் ஆவார்.     *டெல்லி பெல்லி* திரைப்படத்தில் அக்ஷத் வர்மா, ராம் சம்பத் ஆகியோரால் எழுதப்பட்ட *"ஐ ஹேட் யூ (லைக் ஐ லவ் யூ)"* பாடலைப் பாடியதன் மூலம் பரவலாக எல்லாரது கவனத்தையும் தன்பால் ஈர்த்துள்ள இவர், குழந்தைகள் தொலைக்காட்சி தொடரான *சுனைனா* தொடருக்கான தலைப்பு பாடலையும் பாடியுள்ளார். மும்பையின் ராக் இசை திருவிழாவான,

, சுதந்திர ராக் திருவிழா 2010 இன் போது, அவர் துருவ் கானேகர், வாரன் மென்டோன்சா, லோய் மென்டோன்சா, எஹ்சான் நூரானி, ஃபர்ஹாத் வாடியா (விழாவின் நிறுவனர் மற்றும் விளம்பரதாரர்), ரவி ஐயர், சந்திரேஷ் குத்வார் மற்றும் சித் கவுட்டோ போன்ற பல்வேறு பிரபலமான,பலராலும் அறியப்பட்ட "ராக்" இசைக்கலைஞர்களுடன் மேடையைப் பகிர்ந்துள்ளார்.. 2021 ஆம் ஆண்டில், ஹிந்தி மற்றும் தமிழ் மொழிகளில் வெளியான டிஸ்னியின் *க்ரூல்லா* திரைப்படத்துக்காக *"கால் மீ க்ரூயெல்லா"* என்ற பாடலையும் பாடியுள்ளார்.

பாராட்டுக்கள்
-------------

| விருது வழங்கும் விழா | வகை | பெறுபவர் | விளைவாக | Ref.(கள்) |
| --- | --- | --- | --- | --- |
| 4வது மிர்ச்சி இசை விருதுகள் | இந்த ஆண்டின் வரவிருக்கும் பெண் பாடகர் | *டெல்லி பெல்லியிலிருந்து* "ஐ ஹேட் யூ (லைக் ஐ லவ் யூ)"| style="background: #FDD; color: black; vertical-align: middle; text-align: center; "class="no table-no2"|பரிந்துரை |  |

மேற்கோள்கள்
-----------

1. ↑  "Shazneen Arethna". *IMDb*.
2. ↑  "Shazneen Arethna".
3. ↑  "BlueFrog - Get Every Product for All Your Shopping Needs!".
4. ↑  "Shazneen Arethna Songs, Albums, Reviews, Bio & More". *AllMusic*.
5. ↑  "Nominations - Mirchi Music Award Hindi 2011". 30 January 2013. 30 January 2013 அன்று மூலம் பரணிடப்பட்டது. 24 May 2018 அன்று பார்க்கப்பட்டது.
**கண்ணத்தாங்குடி மலையேறியம்மன் கோயில்** என்பது தஞ்சை மாவட்டம் ஒரத்தநாடு அருகேயுள்ள கண்ணத்தாங்குடி என்ற கிராமத்திலுள்ள அம்மன் கோவிலாகும்.

தல புராணம்
----------

ஓர் கனமழைக் காலத்தில் ஊரைச் சுற்றி வெள்ளம் ஏற்பட்டதாகவும், அப்போது மக்கள் மேடான பகுதிக்கு சென்றுவிட, வெள்ளத்தில் ஒரு கற்சிலை மிதந்து வந்ததாகவும் கூறுகின்றனர். அச்சிலையை மலையேறியம்மன் என்று பெயரிட்டு வணங்கிவருகிறார்கள்.

பெயர்க்காரணம்
-------------

ஊரின் மேற்கில் உள்ள மலையைக் கடந்து இந்தச் சிலையை வெள்ளம் அடித்து வந்ததால் இதற்கு மலையேறியம்மன் என்று பெயரிட்டு வழிபட்டு வருகின்றனர்.

வழிபாட்டு முறை
--------------

இந்த அம்மனுக்கு சித்திரை மாதம் மூன்றாவது வாரத்தில் காப்பு கட்டுகின்றனர்.வைகாசி மாதம் முதல் திங்கள் கிழமை நடு இரவில் 
பலியிடுதல் நடைபெறுகிறது .பலியிடுவதற்கான ஆட்டுக்கிடாய் திருடியதாக இருக்க வேண்டுமென்பது அய்தீகம். அதனால் இரண்டு நாள்களுக்கு 
முன்பாகவே வெளியூர்களுக்குச் சென்று ஆட்டுக்கிடாயைத் திருடி வருகின்றனர். அன்றிரவு அம்மனை அலங்கரித்து,ஊரின் நான்கு எல்லைக்கும் எடுத்துச்சென்று 
கிடாய்கள் வெட்டுகின்றனர். இறுதி நாள் அதாவது 22ஆம் நாள் சிலை(அம்மன்) பிறந்த இடத்திற்கு எடுத்துச் செல்லப்படுகிறது. அச்சிலை கிடைத்த 
பகுதியில் சோழகர் என்ற பெயர் பெற்றவர்கள் வசித்து வருகிறனர். அவர்கள் ஒரு மண்பானை நிறையப் பாக்கு வைத்து அம்மனை வரவேற்கிறார்கள். 
மறுநாள் கோயிலை நோக்கி அம்மனை எடுத்துச் செல்கின்றனர். அதை மறு செவ்வாய் வழிபாடு என்று கூறுகின்றனர். அம்மன் பிறந்த வீட்டிற்கு 
வரும்போது மகிழ்ச்சியாக முகம் மலர்ந்திருபதாகவும் கோயிலுக்குத் திரும்பவும் எடுத்துச்செல்லும்போது முகம் வாடி இருப்பதாகவும் சொல்லப்படுகிறது.

மேற்கோள்கள்
-----------

1. ↑  தினகரன் கண்ணத்தாங்குடி மலையேறியம்மன் கோவில் தேர் திருவிழா
[*தொடர்பிழந்த இணைப்பு*]
2. ↑   தினமணி கோயில் வளாகத்தில் தூய்மை பணி செய்தல்
3. ↑  பழனி .கோ (ஆகஸ்டு 2015). *மக்கள் தெய்வங்கள்*. புலம். பன்னாட்டுத் தரப்புத்தக எண்:978-81-9078-780-2.
**இமயமலை கருப்புக் கரடி** (*Himalayan black bear*) என்பது திபெத், நேபாளம், சீனா பாக்கித்தான் மற்றும் இந்திய இமயமலைப் பகுதிகளில் காணப்படும் ஆசிய கருப்புக் கரடியின் துணையினம் ஆகும்.

நீளமான, அடர்த்தியான மென் முடிகளும் மற்றும் சிறிய வெள்ளை நெஞ்சு குறியும்  இவற்றை ஆசிய கருப்புக் கரடிகளிடமிருந்து வேறுபடுத்துகின்றன. நேபாளம், சீனா, உருசியா மற்றும் திபெத்தின் 10,000 முதல் 12,000 அடி உயரமுள்ள வெப்பமான இடங்களில் கோடைக்காலங்களில் இமயமலை கருப்புக் கரடிகளை காணமுடியும். குளிர் காலத்திற்காக இக்கரடிகள் 5,000 அடி வரை வெப்பமண்டலக் காடுகளை நோக்கி கீழிறங்கி வந்துவிடுகின்றன. சராசரியாக இமயமலை கருப்புக் கரடிகளின் உடலானது மூக்கிலிருந்து வால் வரை 140 முதல் 170 சென்டிமீட்டர் நீளம் கொண்டுள்ளது. மேலும், இவற்றின் உடல் 91 கிலோ முதல் 120 கிலோ வரை எடை கொண்டதாக உள்ளது. குளிர்காலத்தை தூங்கிக் கழிக்கும்போது இவ்வகைக் கரடிகள் கொழுப்பு மிகுந்து சுமார் 180 கிலோ எடை வரைக்கும் கூட இருப்பதுண்டு .

உணவு
----

இமயமலை கருப்புக் கரடிகள் பொதுவாக அனைத்துண்ணிகளாகும். இவை எல்லா உயிரினங்கள் மற்றும் கிடைக்கும் உணவுகள் எதையும் உண்கின்றன. ஓக் கொட்டைகள், கொட்டை வகைகள், தேன், பழங்கள், வேர்கள் போன்ற தாவர உணவுகளும், கரையான்கள், வண்டுகள் போன்றவையும் இவை கிடைக்காத காலங்களில் ஆடுகள், மாடுகள் போன்ற கால்நடைகளும் இக்கரடிகளின் உணவுப் பட்டியலில் இடம்பெறுகின்றன .

இனப்பெருக்கம்
-------------

சுமார் மூன்று ஆண்டுகளில் இவ்வகைக் கரடிகள் பாலியல் முதிர்ச்சி அடைகின்றன. அக்டோபர் மாத்ததில் தனது இணையுடன் கூடுகின்றன. குளிர்காலத்தை தூங்கிக் கழிக்கும் நிலையிலிருக்கும் தாய் பிப்ரவரி மாதம் இரண்டு குட்டிகளை ஈணுகிறது. புதியதாகப் பிறந்த பிள்ளைக் கரடிகள் பொதுவாக இரண்டாவது வருடம் வரை தங்கள் தாயுடன் தங்கியுள்ளன .

தற்போதைய நிலை
-------------

மனித இனத்தின் ஆக்ரமிப்பும், வனப்பகுதியில் ஏற்படும் தீயும், பெருகிவரும் மரத் தொழில்களும் இமயமலைக் கருப்புக் கரடிகளின் வாழ்விடத்தை குறைத்து இனப்பெருக்கத்தையும் மிகவும் பாதிக்கின்றன என்று பட்டியலிடப்பட்டுள்ளது. புதிதாக பிறந்த கரடிகளின் இறப்பு விகிதமும் அதிகமாக உள்ளது. 1977 ஆம் ஆண்டு முதல் இமயமலை கருப்பு கரடிகளை வேட்டையாடுதல் தடை செய்யப்பட்டிருந்தாலும் கூட, இவை வேட்டையாடப்படுதல் ஒரு பெரிய பிரச்சினையாகவே உள்ளது.

மேற்கோள்கள்
-----------

1. ↑  Pocock, R. I. (1932). "The Black and Brown Bears of Europe and Asia: Part II". *The Journal of the Bombay Natural History Society* **36** (1): 115-116. .
2. ↑  Pocock, R. I. (1941). The Fauna of British India, including Ceylon and Burma. Mammalia. Volume 2. Taylor and Francis, London.
3. 1 2 3 4  Bears Of The World. "Himalayan Black Bear". Bears Of The World. 20 March 2015 அன்று மூலம் பரணிடப்பட்டது. 20 March 2015 அன்று பார்க்கப்பட்டது.

புற இணைப்புகள்
--------------

* Himalayan black bear versus Bengal tiger at Jigme Dorji National Park, Bhutan
**கண்ணன் இசைக்குழு** இலங்கையின் வடக்கே யாழ்ப்பாணத்தில் பிரபலமான ஓர் இசைக்குழுவாகும். "கண்ணன் கோஷ்டி" என்று இது மக்களால் அழைக்கப்பட்டது. கருநாடக இசை, பொப் இசை, மெல்லிசை, பக்தி இசை, திரையிசை, நாடக இசை என பல்திறமை கொண்ட 'இசைவாணர்' கண்ணன் என்பவரால் இக்குழு வழிநடத்தப்பட்டது.

இவரது இசைக்குழுவில் தோல் வாத்திய கலைஞர்களாக அப்பி, பபி என்ற இரட்டையர்களும், ராதாகிருஷ்ணன் (வயலின்) , சிவபாதம் (மிருதங்கம்), கலாமணி (புல்லாங்குழல்), சந்தானம் (தபேலா), சனூன் (எக்கோடியன்) மற்றும் காந்தன், சகாதேவன் போன்ற இசைக்கலைஞர்களுடன் கிருஷ்ணமூர்த்தி, ஈழத்து சௌந்தரராஜன் என்று அழைக்கப்பட்ட பொன்னம்பலம், ஈழத்து சுந்தராம்பாள் என்று அழைக்கப்பட்ட கனகாம்பாள் சதாசிவம், நாகர்கோவில் விஜயரட்னம், அமுதன் அண்ணாமலை, ஸ்ரனி சிவானந்தன் போன்றவர்களும் இணைந்து தமது பங்களிப்பினை வழங்கிக் கொண்டிருந்தார்கள்.

கண்ணன் இசைக்குழுவை நடத்திவந்த திரு.கண்ணன் அவர்கள் மேடை நாடகங்களுக்கு இசையமைக்கும் வாய்ப்பை பெற்று நாச்சிமார் கோவிலை சேர்ந்த "வண்ணக்கலைவாணர்" நாடகக்குழுவிற்கும், அதன் பின்னர் புகழ்பெற்ற நாடக இயக்குனர் நட்சத்திரவாசி பாலேந்திராவின் யுகதர்மம், முகம் இல்லாத மனிதர்கள், துக்ளக் போன்ற நாடகங்களிற்கும் இசையமைத்துள்ளார். இதன்பின்னர் இசையமைப்பாளர் றொக்சாமியுடன் இணைந்து இலங்கை வானொலியில் பணியாற்றினார்.

திரைப்படங்களில் இசையமைப்பு
--------------------------

தெய்வம் தந்த வீடு, கோமாளிகள், ஏமாளிகள் போன்ற ஈழத்துத் தமிழ் திரைப்படங்களுக்கு கண்ணன் இசையமைத்துள்ளார்.

வெளி இணைப்புகள்
---------------

* ஈழத்து இசை அமைப்பாளர் இசைவாணர் கண்ணன் அவர்களின் வாழ்க்கையும் இசைப்பணியும்
**கங்கன் பட்டாச்சார்யா** (*Kankan Bhattacharyya*) ஒரு நவீன நேரியல் சாரா லேசர் நிறமாலையியல் விஞ்ஞானியாவார். இவர் 1954 ஆம் ஆண்டு பிறந்தார். நேரத்தின் அலகான பெம்டோநொடி லேசர் நிறமாலையியல் மற்றும் ஒற்றை மூலக்கூற்று நிறமாலையியல் உள்ளிட்ட பிரிவுகளில் கங்கன் பட்டாச்சார்யா நிபுணத்துவம் பெற்றிருந்தார். கொல்கத்தாவின் இந்திய அறிவியல் வளர்ச்சிக் கழகத்தின் இயக்குநராகவும், பேராசிரியராகவும் பணிபுரிந்தார்.

கல்வி
-----

கங்கன் பட்டாச்சார்யா கொல்கத்தா மாநிலக்கல்லூரியிலும் தொடர்ந்து கொல்கத்தா பல்கலைக்கழகத்திலும் படித்தார். 1978 ஆம் ஆண்டு கொல்கத்தாவின் இந்திய அறிவியல் வளர்ச்சிக் கழகத்தில் அமைந்துள்ள மிகிர் சவுத்ரியின் ஆய்வகத்தில் சேர்ந்தார். அங்கு மீநுண்நொடி லேசர் நிறமாலையியல் பிரிவில் இவர் பணியாற்றினார். மீநுண்நொடி இயக்கவியல், இரண்டு போட்டான் உறிஞ்சுதல் மற்றும் குறைந்த வெப்பநிலை சுபோல்சுகி பிணை வினைபொருளில் உயர்-தெளிவுத்திறன் கொண்ட நிறமாலையியல் ஆகியவற்றைப் பயின்று 1984 ஆம் ஆண்டில் முனைவர் பட்டம் பெற்றார். பின்னர் அமெரிக்காவின் நோட்ரே டேம் கதிர்வீச்சு ஆய்வகத்தில் கங்கன் சேர்ந்தார். மீநுண்நொடி லேசர் மின்வெட்டொளி ஒளிச்சேர்க்கை மற்றும் ஒளி வேதியியல் துறைகளில் பி.கே.தாசுடன் சேர்ந்து பணியாற்றினார். 1986 ஆம் ஆண்டில் தனது மேற்படிப்பிற்காக , கொலம்பியா பல்கலைக் கழகத்திற்குச் சென்று பின்னர் அங்கிருந்து 1987 ஆம் ஆண்டு பட்டாச்சார்யா இந்தியாவுக்குத் திரும்பினார். மீண்டும் இந்திய அறிவியல் வளர்ச்சிக் கழகத்தில் இணைந்தார்.

தொழில்
------

குறைக்கடத்திகள் தயாரிப்பின் போது தரக்கட்டுபாட்டு அளவீடுகளில் ஒளியின் நிலையை அளவிடுதல், நீர் மேற்பரப்பில் கரிம மூலக்கூறுகளின் முழுமையான நோக்குநிலை ஆகியவற்றை பட்டாச்சார்யா ஆய்வு செய்தார். மேலும் நீர் மேற்பரப்பில் உள்ள அமில-காரப் பண்புகள் மொத்தமாக வேறுபடுகின்றன என்பதையும் கொலம்பியாவில் பட்டாச்சார்யா செய்து காட்டினார். 

பட்டாச்சார்யாவின் முதன்மை ஆராய்ச்சி ஆர்வம் பெம்டோநொடி லேசர் நிறமாலையியலில் இருந்தது. அதிலும் குறிப்பாக, ஒழுங்கமைக்கப்பட்ட மற்றும் உயிரியல் அமைப்புகளில் இயக்கவியலின் தொடர்பு குறித்த ஆய்வுகளை நோக்கி இவர் இயங்கினார். கரைப்பானாக்க இயக்கவியல், புரோட்டான் / எலக்ட்ரான் பரிமாற்றம், ஆற்றல் பரிமாற்றம் மற்றும் திசையொவ்வா சிதைவு ஆகியவற்றில் இவரது ஆய்வுகள் சென்றன. உயிரியல் நீரின் மீநுண் மெதுவான இயல்பு இவரது முதன்மை கண்டுபிடிப்பாகும்.

பட்டாச்சார்யா தற்போது போபாலில் அமைந்திருக்கும் இந்திய அறிவியல் கல்வி மற்றும் ஆராய்ச்சி நிறுவனத்தின் வேதியியல் துறையில் வருகை பேராசிரியராக உள்ளார்.

விருதுகள்
---------

1997 ஆம் ஆண்டு கங்கன் பட்டாச்சார்யாவுக்கு வேதியியல் அறிவியலில் சாந்தி சுவரூப் பட்நாகர் விருதும் 2007 ஆம் ஆண்டு உலக அறிவியல் கழக பரிசும் கிடைத்தன.

மேற்கோள்கள்
-----------

1. ↑  "INSA :: Indian Fellow Detail". *www.insaindia.res.in*. 2021-06-23 அன்று பார்க்கப்பட்டது.
2. ↑  "Kankan Bhattacharyya, Department of Chemistry, IISER Bhopal". 2019.
3. ↑  "Prizes and Awards". The World Academy of Sciences. 2016.

புற இணைப்புகள்
--------------

* Official Home Page on IACS
ஒரு நுகர்வோர் ஒரு பண்டத்தை அல்லது ஒரு பொருளை தொடர்ந்து நுகர்வதால் அந்த பண்டத்தில் இருந்து கிடைக்கக்கூடிய இறுதிலை பயன்பாடானது குறைந்து கொண்டே செல்லும். எடுத்துக்காட்டாக பசியோடு இருக்கும் ஒருவர் பழம் ஒன்றை சாப்பிடுகிறார் என்றால் அவரது பசியானது சற்றுகுறையும். மேலும் அவர் இரண்டாவது பழத்தை தொடர்ந்து சாப்பிடுகிறார் என்றால் அதில் இருந்து கிடைக்கும் பயன்பாடானது சற்று குறைந்து இருக்கும். எப்படி என்றால் அந்தே நேரத்தில் அவரது பசியானது சற்று குறைந்திருக்கும், பசி குறையும் பொழுது அந்த பண்டத்தின் தேவையும் குறையும். அதனால் பண்டத்தின் தேவை குறையும்பொழுது இயல்பாக இறுதிநிலையானது தானாகவே குறைந்து விடும், இதுவே **குறைந்து செல்லும் இறுதிநிலை பயன்பாட்டு விதி**.

குறைந்து செல்லும் எல்லைப்பயனின் முக்கியத்துவம்
----------------------------------------------

1. பொருளியலின் பல விதிகளுக்கு இறுதிநிலைப் பயன்பாட்டு விதி அடிப்படையானதாகும். தேவை விதி, இறுதிநிலைப் பயன்பாட்டு விதியின் செயல்பாட்டினால் தோன்றியதாகும். ஒரு பண்டத்தை மேலும் மேலும் தொடர்ச்சியாக நுகரும் பொழுது அதன் ஒவ்வொரு அலகிலிருந்து கிடைக்கும் இறுதிநிலைப் பயன்பாடானது குறைந்து கொண்டே செல்லும். இது இறுதிநிலைப்பயன் பாட்டுவிதியின் செயல்பாட்டினால் தோன்றுவதாகும். பயன்பாடு குறைவதால் நுகர்வோர் குறைவான விலையையே கொடுக்க விரும்புகிறார்.

2. குறைந்து செல் இறுதி நிலைப்பயன்பாட்டு விதி பணத்திற்கும் பொருந்தும். ஏற்கனவே ஏராளமான பணத்தைப் பெற்றுள்ள செல்வந்தர் ஒருவர் மேலும் மேலும் வருமானமாகப் பணத்தை கூட்டிக் கொண்டே சென்றால் பணத்தின் இறுதிநிலைப் பயன்பாடு குறையும் ஆனால் பணத்தின் இறுதிநிலைப்பயன்பாடு மாறாது நிலையாக இருக்கும் என்று மார்ஷல் கருதுகிறார்.

3. இவ்விதி பணக்காரர்களுக்கு அதிக வரிவிதிக்க ஒரு ஆயுதமாக நிதி அமைச்சருக்கு உதவுகிறது.

4. இவ்விதி உற்பத்தியாளர்களுக்கு அவர்கள் அறியாமலேயே வழிகாட்டியாக செயல்படுகிறது. அவ்வப்போது தாங்கள் உற்பத்தி செய்யும் பண்டங்களின் வடிவம் போன்றவற்றில் மாற்றங்களைச் செய்கின்றனர். இதனால் அவை புதுப்பண்டங்கள் போல காட்சி அளித்து நுகர்வோரைக் கவருகின்றன. இல்லையெனில் நுகர்வோர் பழைய பண்டத்தையே தாங்கள் நுகருவதாக கருதுவர். இதனால் இச்சூடிநநிலையில் இறுதிநிலைப்பயன்பாட்டு விதி நுகர்வோரின் மனதில்செயல்படுகிறது.
இரண்டடி அகலமுள்ள ஓர் குற்றகலப் பாதை
**குற்றகல இருப்புப் பாதை** (*narrow gauge railroad*) என்பது தண்டவாளங்களுக்கு இடையே உள்ள தொலைவு சீர்தர அகலமான 1,435 மிமீ (4 அடி 8 1⁄2 அங்) விடக் குறைவான அகலத்தைக் கொண்டுள்ள இருப்புப்பாதை ஆகும். இயக்கத்தில் இருக்கும் பெரும்பான்மையான குற்றகலப் பாதைகள் 2 அடி (610 மிமீ)க்கும் 3 அடி 6 அங் (1,067 மிமீ)க்கும் இடையேயான அகலத்தைக் கொண்டுள்ளன. இந்தியாவில் 1,000 மிமீ (3 அடி 3 3⁄8 அங்) அகலமுள்ள குற்றகலப் பாதைகள் 9442 கிமீ தொலைவிற்கு உள்ளன. இவை மீட்டர் அகலப் பாதை என அழைக்கப்படுகின்றன. 2 அடி 6 அங் (762 மிமீ) அகலப் பாதைகளும் 2 அடி (610மிமீ) அகலப் பாதைகளும் இயக்கத்தில் உள்ளன. இவையே இந்தியாவில் குற்றகலப் பாதைகள் எனப்படுகின்றன. இவை பெரும்பாலும் மலை அல்லது காட்டுப் பகுதிகளில் இயங்குகின்றன. மார்ச்சு 2008 ஆண்டில் 2479 கிமீ தொலைவிற்கு இவ்வகை இருப்புப் பாதைகள் இயக்கத்தில் இருந்தன.

காட்சிக் கூடம்
--------------

குற்றகலப் பாதை தொடர்வண்டிகள்* டார்ஜிலிங் இமாலய தொடர்வண்டிடார்ஜிலிங் இமாலய தொடர்வண்டி
* கல்கா-சிம்லா தொடர்வண்டிகல்கா-சிம்லா தொடர்வண்டி
* சத்தீசுகரில் இயங்கும் ஓர் குற்றகலத் தொடர்வண்டிசத்தீசுகரில் இயங்கும் ஓர் குற்றகலத் தொடர்வண்டி
ஆத்திரேலியாவின் பிரிஸ்பேன் நகரின் எழுதப்பட்ட வரலாறு 1799ஆம் ஆண்டு ஆரம்பிக்கிறது. இப்பகுதியில் பலகாலமாக ஜாகிரா மற்றும் டுர்ருபல் இனத்தைச் சார்ந்த பழங்குடி மக்கள் வசித்து வந்தனர். ஆனால் மேத்தியூ பிலிண்டர்சு என்பவர் போர்ட் ஜாக்சனிலிருந்து மொராட்டன் வளைகுடாப் பகுதியை ஆய்வு செய்ய வந்தது 1799 ஆம் ஆண்டு. முதன்முதலில் சிட்னியிலிருந்து கொண்டுவரப்பட்ட பிரித்தானியக் கைதிகளுக்கான சிறைக் குடியேற்றமாகவே பிரிஸ்பேன் உருவாக்கப்பட்டது. ஆனால் இந்தப் பகுதி வேளாண்மைக்கு உகந்ததாகவும், மரங்கள், மீன் மற்றும் பலதரப்பட்ட வளங்களையுடையதாகவும் இருந்ததால், 1838 ஆம் ஆண்டு முதல் இந்தப் பகுதி கைதிகள் அல்லாத ஏனையோரும் குடியேற அனுமதிக்கப்பட்டனர். 1859ல் பிரிஸ்பேன் நகராட்சியாக மாறியது. 1924ல் பெருநகரப் பகுதியாக அறிவிக்கப்பட்டது.

பெயர் வரலாறு
------------

டுரூபல் மக்கள் பிரிஸ்பேன் பகுதியை மீயான்சின் (Meeaan-jin) என்ற பெயரில் அழைத்தனர். தற்போதைய பிரிஸ்பேன் நகரத்திற்கு சர் தாமஸ் பிரிஸ்பேன் (1773-1860) என்பவரின் பெயர் சூட்டப்பட்டது. சர் தாமஸ் பிரிஸ்பேன் ஸ்காட்லாந்து நாட்டின் ஐயர்சைர் என்ற ஊரில் பிறந்தவர். பிரித்தானியப் படைவீரராகவும், காலனி நிர்வாகியாவும் பணியாற்றியவர். பிரிஸ்பேன் நகரத்திற்குப் பெயர் சூட்டப்பட்டபோது அவர் நியூ சவுத் வேல்ஸ் மாநிலத்தின் ஆளுனராக இருந்தார்.

சான்றுகள்
---------

1. ↑  "Turrubal history". dakibudcha.com. 2018-10-02 அன்று மூலம் (Website) பரணிடப்பட்டது. 2008-02-13 அன்று பார்க்கப்பட்டது.
**குறைவு துத்தநாக ஆக்சைடு** *(Depleted zinc oxide)* என்பது அணு நிறை 64 கொண்ட துத்தநாக ஒரிடத்தானின் ஆக்சைடு ஆகும். அழுத்த நீர் உலைகளில் இது ஒரு அரிப்புத் தடுப்பியாகப் பயன்படுத்தப்படுகிறது. 
இங்கு 64Zn இன் செறிவு குறைத்தல் அவசியமானதாகும். ஏனெனில் ஓரிடத்தானின் செயலூக்கம் நியூட்ரான் பிடிப்பால் 65Zn ஆக மாற்றமடைகிறது. அரைவாழ்வுக் காலம் 244.26 நாட்கள் கொண்ட 65Zn 1.115 இலத்திரன்வோல்ட் அளவுள்ள காமா கதிர்களை உமிழ்கிறது. இயற்கையில் 64Zn 48.6%,காணப்படுகிறது என்றாலும் குறைவு துத்தநாக ஆக்சைடில் 1 சதவீதத்திற்கும் குறைவாகவே உள்ளது. 
அழுத்த நீர் அணு உலையின் முதன்மை நீர்ச்சுழற்சியில் துத்தநாக ஆக்சைடு கூடுதலாக சேர்ப்பதால் அரிப்பு குறைக்கப்படுகிறது. இதனால் கரைக்கப்பட்ட பொருட்களின் அளவு, குறிப்பாக கோபால்ட் 60 இன் அளவு குறைகிறது.

மேற்கோள்கள்
-----------

* Cowan, R. L. (2001). "BWR water chemistry—a delicate balance". *Nuclear Energy* **40** (4): 245–252. doi:10.1680/nuen.40.4.245.39338.

1. ↑  Roost, E.; Funck, E.; Spernol, A.; Vaninbroukx, R. (1972). "The decay of 65Zn". *Zeitschrift für Physik* **250** (5): 395. doi:10.1007/BF01379752. Bibcode: 1972ZPhy..250..395D.

வெளி இணைப்புகள்
---------------

* "Depleted Zinc Isotopes". tracesciences.com. 2008-07-04 அன்று மூலம் பரணிடப்பட்டது. 2008-12-13 அன்று பார்க்கப்பட்டது.
* "Depleted Zinc for the Nuclear Industry" (PDF). Nukem. 2008-12-13 அன்று பார்க்கப்பட்டது.
அகப்பொருள் இலக்கணத்தில் தலைவன் தலைவியைப் பிரிந்து செல்லும் பல்வேறு சூழல்கள் கூறப்பட்டுள்ளன. பிரிவின் வகை, பிரிவிற்கான காரணங்கள், நபர்கள் பற்றி தொல்காப்பியம் கூறுகிறது.

பிரிவின் வகை
------------

பிரிவு காலிற்பிரிவு, கலத்திற்பிரிவு என இருவகைப்படும். காலிற்பிரிவு தரை வழியாகவும் கலத்திற் பிரிவு கடல்வழியாகவும் நடைபெறும்.

*இரு வகைப் பிரிவும் நிலை பெறத் தோன்றலும்* 
*உரியது ஆகும்* என்மனார் புலவர்

பிரிவின் காரணங்கள்
------------------

கல்வி, போர், தூது ஆகிய காரணங்களுக்காகப் பிரிவு ஏற்படும்.

ஓதல், பகையே, தூது, இவை பிரிவே

பிரிவிற்குரியோர்
----------------

அரசர், போர்வீரர்கள், தூது செல்வோர், பொருளீட்டச் செல்வோர் ஆகியோர் பிரிவிற்குரியோர். அவர்களுள் அரசர் போரின் பொருட்டுப் பிரிந்து செல்வர். அரசரைச் சார்ந்த அமைச்சர், போர் வீரர் முதலியோர் அரசரின் ஏவலை நிறைவேற்றும் பொருட்டு அரசரோடு செல்வர். அந்தணர் கல்வியின் பொருட்டு பிரிந்து செல்வர். வணிகர் பொருளீட்டும் பொருட்டுப் பிரிந்து செல்வர்.

### பெண்கள்

பெண்கள் கடல் கடந்து செல்வதில்லை. முந்நீர் வழக்கம் மகடூஉவொடு இல்லை என்கிறது தொல்காப்பிய நூற்பா.

மேற்கோள்கள்
-----------

1. ↑  தொல்:அகத்திணை -நூற்பா 13
2. ↑  தொல்:அகத்திணை -நூற்பா 27
**கிளை நிறுவனம்** அல்லது **சேய் நிறுவனம்** என்று அறியப்படும் நிறுவனம் வேறொரு நிறுவனத்தினால் கட்டுப்படுத்தப்படும் அல்லது சொந்தம் கொண்டாடப்படும் நிறுவனம் ஆகும். கட்டுப்படுத்தும் நிறுவனத்தை தாய் நிறுவனம் என்று அழைப்பர்.

விவரங்கள்
---------

கிளை நிறுவனங்கள் வரி நிமித்தம் நிருவாக நிமித்தம் தனித்து இயங்குகின்றன. எனவே இத்தகைய நிறுவனங்களை ஒரு குறிப்பிட்ட நிறுவனத்தின் பிரிவு என்று சொல்லலாகாது. தாய் நிறுவனமும் கிளை நிறுவனமும் ஒரே தொழிலில்தான் ஈடுபடவேண்டும் அல்லது ஒரே இடத்தில் தான் செயல்பட வேண்டும் என்கின்ற நிர்ப்பந்தம் இல்லை. தாய் நிறுவனங்களில் நட்டம் ஏற்படும் போது கிளை நிறுவனங்களை இணைப்பது அல்லது விற்பது வாடிக்கை.

தாய் நிறுவனங்கள் தங்களின் பங்குகள் மூலம் கிளை நிறுவனங்களைக் கட்டுப்படுத்துகின்றன. தாய் நிறுவனங்கள் என்று அழைக்கப்படுபவை கிளை நிறுவனங்களை விட பெரியதாக இருக்க வேண்டிய அவசியமில்லை. சில சமயங்களில் கிளை நிறுவனங்கள், தாய் நிறுவனங்களைக் காட்டிலும் மதிப்புமிக்கதாய் உள்ளன. 

ஒரு குறிப்பிட்ட தாய் நிறுவனம் பல்வேறு அடுக்குகளாக கிளை நிறுவனங்களை நிருவகிப்பதும் நடக்கும். இத்தகைய அடுக்குகள் முதல் அடுக்கு கிளை நிறுவனம் இரண்டாம் அடுக்கு கிளை நிறுவனம் என்று வரிசைப்படுத்தப் பட்டிருப்பன.

மேற்கோள்கள்
-----------

1. ↑  "இன்வெஸ்டோபீடியா - கிளை நிறுவனம்".
2. ↑  "கிளை நிறுவனங்களில் சட்டம் - லீகல் டிக்ஷனரி".
3. ↑  "அடுக்கப்பட்ட கிளை நிறுவனங்கள் - யூ எஸ் லீகல்".
**பிரிவு** (ஆங்கில மொழி: *Division*) என்பது ஒரு வணிகத்தின் பிரிவு, சில சமயங்களில் வணிகத் துறை அல்லது வணிக அலகு (பிரிவு) என அழைக்கப்படுகிறது, இது ஒரு வியாபாரம், அமைப்பு அல்லது நிறுவனம் பிரிக்கப்பட்ட பகுதிகளில் ஒன்றாகும்.

கண்ணோட்டம்
----------

பிரிவுகள் ஒரு வணிகத்தின் தனித்துவமான பகுதிகள் ஆகும். இந்த பிரிவுகள் அனைத்தும் ஒரே நிறுவனத்தின் பகுதியாக இருப்பதால், பிரிவுகளின் அனைத்து கடமைகள் மற்றும் கடன்களுக்கு அந்த நிறுவனம் சட்டப்பூர்வமாக பொறுப்பாகும். வங்கித் துறையில் ஒன்வெஸ்ட் வங்கி மற்றும் சிஐடி வங்கியுடனான அதன் உறவு ஒரு உதாரணம் ஆகும். சிஐடி வங்கி என்பது நிதிச் சேவை நிறுவனமான சிஐடி குழுமத்தின் சில்லறை வங்கிப் பிரிவாகும்.

### சட்டப் பொறுப்பு

இதனையும் பார்க்க: கிளை நிறுவனம்
துணை நிறுவனங்கள் வரிவிதிப்பு, ஒழுங்குமுறை மற்றும் பொறுப்பு ஆகியவற்றின் நோக்கங்களுக்காக தனித்தனியான வரி, தனித்துவமான சட்ட நிறுவனங்களாகும். இந்த காரணத்திற்காக, அவை பிரிவுகளிலிருந்து வேறுபடுகின்றன, அவை முதன்மை நிறுவனத்திற்குள் முழுமையாக ஒருங்கிணைக்கப்பட்ட வணிகங்களாகும், மேலும் சட்டப்பூர்வமாகவோ அல்லது வேறுவிதமாகவோ அதிலிருந்து வேறுபட்டவை அல்ல.

மேற்கோள்கள்
-----------

1. ↑   *Longman business English dictionary.*. Harlow: Longman. 2000. பக். 138. பன்னாட்டுத் தரப்புத்தக எண்:9780582306073. .
2. ↑  "Differences Between Wholly Owned Subsidiaries & Divisions". *SmallBusiness.Chron*. 17 March 2019 அன்று பார்க்கப்பட்டது.
3. ↑  Picincu, Andra (August 10, 2020). "Business Organizational Structure Examples". *Houston Chronicle*. 2011-12-29 அன்று மூலதளத்திலிருந்து பரணிடப்பட்டது எடுக்கப்பட்டது. 2021-10-11 அன்று பார்க்கப்பட்டது.
4. ↑  "About US". *OneWest Bank*. 17 March 2019 அன்று பார்க்கப்பட்டது.
5. ↑  Lehman, Jeffrey; Phelps, Shirelle (2005). *West's Encyclopedia of American Law, Vol. 9* (2 ). Detroit: Thomson/Gale. பக். 387. பன்னாட்டுத் தரப்புத்தக எண்:9780787663742.
6. ↑  Reed, Eric (February 12, 2019). "What Is a Subsidiary and What Do You Need to Know When Starting One?". *TheStreet* (ஆங்கிலம்). 2021-01-31 அன்று மூலதளத்திலிருந்து பரணிடப்பட்டது எடுக்கப்பட்டது. 2021-10-11 அன்று பார்க்கப்பட்டது.
**விளாங்குளம் அட்சயபுரீசுவரர் கோயில்** தஞ்சாவூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் பேராவூரணிக்குக் தென் கிழக்கில் 12 கிமீ தொலைவில் உள்ளது. விளா மரங்கள் அதிகம் காணப்பட்டதால் இவ்வூர் விளாங்குளம் என்றழைக்கப்படுகிறது.

இறைவன், இறைவி
-------------

திருவிளாமுடைய தம்பிரான் என்றும் அட்சயபுரீசுவரர் என்றும் இறைவன் அழைக்கப்படுகிறார். குறையாத செல்வத்தை அருளச் செய்கின்ற இறைவனோடு மென்மேலும் பெருக வைக்கின்ற அபிவிருத்திநாயகி என்ற பெயரில் இறைவி உள்ளார்.

வரலாறு
------

சூரியனின் இரு மகன்களான சனீச்சுரனுக்கும், எமதருமனுக்கும் இடையே ஏற்பட்ட பகையின் காரணமாக சனீசுவரனை எமன் அடிக்கவே, எமனின் காலில் ஊனம் ஏற்பட்டது. இதனால் சனீசுவரன் மனித உருவெடுத்து பிச்சையெடுக்கும் நிலை ஏற்பட்டது. அப்போது இப்பகுதியைக் கடந்து சென்றார். ஒரு விளாமரத்தின் வேர் இடறியது. அப்போது ஒரு பள்ளத்தில் விழுந்தார். அவர் விழுந்த நாள் சித்திரை வளர்பிறை, பூசம் நட்சத்திரம், சனிக்கிழமை அனைத்தும் ஒன்று சேர்ந்த நாளாக அமைந்தது. சனீசுவரன் விழுந்த பள்ளம் பூசஞானவாவி என்னும் புனித தீர்த்தமானது. இறைவன் அருளால் கால் ஊனம் நீங்கியது.

திருவிழாக்கள்
-------------

அட்சய திருதியை இக்கோயிலில் மிகவும் சிறப்பாகக் கொண்டாடப்படுகிறது. பூச நட்சத்திர நாள்கள் சிறப்பு பெற்ற நாளாக இக்கோயிலில் அமைகின்றன.

மேற்கோள்கள்
-----------

1. 1 2 3  திருக்கோயில்கள் வழிகாட்டி, தஞ்சாவூர் மாவட்டம், தமிழ்நாடு அரசு இந்து சமய அறநிலையத்துறை, 2014